5. ΝΟΜΟΘΕΤΙΚΟΝ ΔΙΑΤΑΓΜΑ της 20/24 Ιαν. 1923 Περί επιτάξεως δια την άμεσον θεραπείαν επειγουσών αναγκών δημοσίας καθαριότητος και υγείας παντός είδους τροχοφόρων κλπ. Άρθρ.1.-Ο Υπουργός Υγιεινής, Προνοίας και Αντιλήψεως δύναται δι’ αποφάσεώς του να επιτάσση δια την άμεσον θεραπείαν των επειγουσών αναγκών δημοσίας καθαριότητος και υγείας παντός είδους, εις ιδιώτας ή νομικά πρόσωπα ανήκοντα, τροχοφόρα μετά των ζώων αυτών, αυτοκίνητα, μηχανάς και εν γένει πάσαν ειδικήν συσκευήν ή συνεργείον μετά των απαραιτήτων προς λειτουργίαν αυτών εξαρτημάτων. Άρθρ.2.-Η επίταξις εκτελείται πάντοτε δια των διοικητικών αρχών, κατόπιν εντολής της αρμοδίας υπηρεσίας, συντασσομένου απαραιτήτως του οικείου πρωτοκόλλου επιτάξεως, καθορίζοντος λεπτομερώς τα επιτασσόμενα είδη μετά των δια την λειτουργίαν των απαραιτήτων εξαρτημάτων κλπ. Άρθρ.3.-Η αποζημίωσις των δικαιούχων κανονίζεται υπό της εν τω άρθρ.6 του υπό 11 Νοεμ. 1922 Ν.Δ/τος «περί επιτάξεως ακινήτων κλπ.» επιτροπής. Άρθρ.4.-Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. (Αντί της σελ.327) Σελ.327(α) 327-119 5 Υγειονομικές Διατάξεις 34.Δ.α.5 Άρθρ.5.-Την δημοσίευσιν και εκτέλεσιν του παρόντος ανατίθεμεν εις τον ημέτερον επί της Υγιεινής, Προνοίας και Αντιλήψεως Υπουργόν. 